Aitäh! Lugupeetud  juhatus, lugupeetud ettekandja! Minu meelest tänase arutelu algus näitab kujukalt, et see projekt tekitab arutajates palju küsimusi, seepärast oleks vahest kohane küsida, kas see on näiteks läbinud ka mingisuguse ekspertiisi? Ma pean oma küsimusega silmas seda, et kui näiteks EBU oleks selle kohta oma hinnangu öelnud, mida asjaosaliste väitel on suhteliselt kiiresti võimalik saada, siis annaks see kaks tagatist. Esiteks oleks ka asja vähem tundvatele inimestele selge, et ta on tõesti kvaliteetne, teiseks  oleks garanteeritud, et uut nõukogu seesama EBU ka kviteerima hakkab, mis meile rahvusvahelistes suhetes on ilmselt väga oluline.